*3. sz. melléklet*

### MŰSZAKI LEÍRÁS

**„Irodabútorok beszerzése”**

tárgyú közbeszerzési értékhatárt el nem érő beszerzési eljárás keretében

**Adásvételi keretszerződés időtartama:** Keretösszeg kimerüléséig, de legfeljebb 24 hónap.

**Teljesítés helye:** az Ajánlatkérő - Budapest VIII. kerület közigazgatási területén belül található - valamely telephelye, mely a nyertes Ajánlattevővel kerül pontosításra.

**Az ajánlattevő feladata:** a rendelkezésre álló keretösszegből „Vénusz” irodabútorok és kiegészítő irodai tartozékok – az 5. számú melléklet - Ajánlatkérő megrendelése szerinti ütemezésben a teljesítés helyére történő szállítása.

Az 5. számú mellékletet képező irodabútorok, bútor kiegészítők, bútor alkatrészek, irodai tartozékok szállítása, szakszerű összeszerelése az Ajánlatkérő megrendelése szerinti ütemezésben. Ajánlattevő köteles megrendeléstől számított 10 napon belül a terméket leszállítani és összeszerelni.

Amennyiben beszerzés tárgyának egyértelmű és közérthető meghatározása szükségessé tette az 5. számú mellékletben meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozást, a megnevezés csak a tárgy jellegének egyértelmű meghatározása érdekében történt, és megnevezés mellett a „vagy azzal egyenértékű” minden esetben értendő. Az egyenértékű dolog megajánlása esetén az egyenértékűséget, az ajánlattevőnek az ajánlatában dokumentumokkal igazolnia kell. Amennyiben a fentiek szerint jár el az Ajánlattevő, úgy az ajánlata értékelhető.

Az ajánlattevőnek legalább 12 hónap jótállást kell vállalnia a kiszállított termékekre. A jótállás kezdő napja az adott bútordarab összeszerelésének időpontja.